Qui és Ferècides?
Ferècides d'Atenes (en llatí Pherecides, en grec antic Φερεκύδης) fou un dels més famosos antics logògrafs. Suides l'anomena Ferècides de Leros, ja que va néixer a l'illa de Leros, però va passar la major part de la seva vida a Atenes.
Suides el situa abans de la 75a olimpíada, o sigui cap al 480 aC, però Eusebi i el Cronicó Pascual a l'olimpíada 81, el 456 aC i Isidor el 460 aC. En tot cas va viure a la primera meitat del segle v aC i va ser contemporani d'Heròdot i d'Hel·lànic de Mitilene. Llucià de Samòsata el menciona com un dels casos de longevitat i diu que va viure uns 85 anys.
Suides va conservar una llista d'obres, unes atribuïdes a Ferècides de Leros i altres a Ferècides d'Atenes, que considera dos autors diferents. També diu que es considerava a Ferècides per part d'alguns autors com un recol·lector d'escrits òrfics, però aquest era Ferècides de Siros.
Segons Suides les seves obres portaven per títol:
Cap d'aquestes obres s'ha conservat.
La seva obra principal, a la que es refereixen nombrosos escolis i sobretot el Pseudo-Apol·lodor, que el va utilitzar a la seva Biblioteca (Βιβλιοθήκη), va ser una Història mitològica en deu llibres que és mencionada sota diversos títols degut a la diversitat de continguts. De vegades es diu Ιστορίαι (Històries) o Αὐτόχθονες (Autòctons), o Αρχαιολογίαι (Arqueologies, en el sentit de les coses antigues). A partir dels nombrosos extractes que es coneixen, es pot saber el tema de cada llibre. Començava amb una Teogonia, sobre l'origen dels déus, i a continuació, parlava dels herois i de les seves famílies, potser modificant les llegendes per adaptar-les al moment. El llibre estava escrit en dialecte jònic.
Ferècides d'Atenes fou un dels més famosos antics logògrafs.